Սան Ջիմինյանո

**Սան Ջիմինյանո** (), պարսպապատ միջնաբերդ քաղաք, Իտալիայի Տոսկանա մարզի Սիենա գավառում։ Հայտնի է որպես աշտարակների քաղաք, Սան Ջիմինյանոն միջնադարյան ճարտարապետության լավագույն օրինակն է, եզակի է իր տասնյակ աշտարակավոր տների պահպանությամբ։ Պատերից ներս լավ պահպանված կառույցները ներառում են ինչպես Ռոմանական և Գոթական ճարտարապետության նշանավոր օրինակներ, այնպես էլ աշխարհիկ կառույցների և ակնառու եկեղեցիների օրինակներ։ Կոմունալեն պալատը, Սան Ջիմինյանոյի եկեղեցիները և Սուրբ Օգոստիանոս եկեղեցին պարունակում են  ֆրեսկոներ, ներառյալ 14-րդ և 15-րդ դարի ժամանակաշրջանները։ «Սան Ջիմինյանոյի պատմական կենտրոնը» ներառվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում։ Քաղաքը հայտնի է նաև քրքումով (զաֆրան), *Golden Ham* խոզապուխտով և սպիտակ գինով՝ Vernaccia di San Gimignano, որը արտադրվում է վերնասիա խաղողից։ Վերջինս աճում է բլրի տարածքի ավազաքարերում։

## Նկարագրություն
Սան Ջիմինյանո քաղաքը գտնվում է բլրի գագաթին և տարածվում է հյուսիսից հարավ։ Քաղաքը շրջապատված է երեք պարիսպներով և իր ամենաբարձր կետում՝ արևմուտքում, ունի ամրոցի ավերակներ, որոնք քանդվել են 16-րդ դարում։ Քաղաքը հասանելի է ութ մուտքից, որոնք գտնվում են երկրորդ պարսպում և թվագրվում են 12-րդ և 13-րդ դարերին։ Հիմնական դարպասներն են՝ *Porta San Giovanni* հարավային հատվածում, *Porta San Matteo* հյուսիս-արևմուտքում և *Porta S. Jacopo* հյուսիս-արևելքում։ Սան Ջիմինյանո քաղաքի հիմնական փողոցներն են՝ Սան Մատեոյի և Սան Ջիմինյանո փողոցները, որոնք հատում են քաղաքը հյուսիսից հարավ։ Քաղաքի սրտում կան չորս հրապարակներ՝ *Piazza Duomo*, *Piazza della Cisterna*, *Piazza Pecori* և *Piazza delle Erbe*։ Քաղաքի հյուսիսում կա մեկ այլ նշանակալից հրապարակ՝ *Piazza Agostino*, որտեղ գտնվում է Սուրբ Օգոստիանոս եկեղեցին։

## Ճարտարապետություն
Սան Ջիմինյանո քաղաքում կան ռոմանական և գոթական ճարտարապետությունների լավագույն օրինակներ։ Ինչպես եկեղեցիները և միջնադարյան ամրաշինությունները, կան նաև ռոմանական աշխարհիկ ճարտարապետության ակնառու օրինակներ, որոնք համեմատաբար կարող են տարբերակվել մեկը մյուսից շրջանաձև և սրածայր կամարներով։

### Հրապարակներ
### Piazza della Cisterna
մինի|ձախից|Piazza della Cisterna
*Piazza della Cisterna* քաղաքի գլխավոր հրապարակն է, որի մուտքը Սան Ջիմինյանո փողոցն է։ Հրապարակը եռանկյունաձև է և շրջապատված է միջնադարյան տներով, որոնց թվում են ռոմանական և գոթական ճարտարապետության հրապարակների մի քանի օրինակներ։ Հրապարակի կենտրոնում գտնվում է ջրհոր, որը քաղաքի բնակիչների համար ջրի հիմնական աղբյուրն է։ Կառուցվել է 1346 թվականին։ Հրապարակի սալահատակը կար դեռևս 13-րդ դարից, սակայն 20-րդ դարում դրանց մեծ մասը վերափոխվել է։

### Piazza Duomo
Հրապարակը տարածվում է *Piazza della Cistern*-ից հյուսիս։ Հրապարակի արևմուտքում գտնվում է Կոլեգա եկեղեցին։

### Աշտարակներ
մինի|աջից
Թեև ուրիշ քաղաքներում, ինչպիսին է Ֆլորենցիան, շատ աշտարակներ ավերվել են պատերազմների, աղետների կամ քաղաքաշինության պատճառով, Սան Ջիմինյանոն կարողացել է պահպանել տասնչորս տարբեր բարձրություններ ունեցող աշտարակներ, որոնք ստացել են միջազգային ճանաչում։

* *Campanile della Collegiata*
* *Torri degli Ardinghelli* 
* *Torre dei Becci*
* *Torre Campatelli*
* *Torre Chigi*, (1280 թվական)  
* *Torre dei Cugnanesi* 
* *Torre del Diavolo* 
* *Torre Ficherelli or Ficarelli*
* *Torre Grossa*, (1311 թվական), 54 մետր բարձրություն
* *Torre di Palazzo Pellari*
* *Casa-torre Pesciolini*
* *Torre Pettini*
* *Torre Rognosa*, 51 մետր բարձրություն
* *Torri dei Salvucci*

## Մշակույթ
Սան Ջիմինյանո քաղաքը Ֆոլգոր դե Սան Ջիմինյանոյի (1270–1332 թվականներ) ծննդավայրն է։

Սան Ջիմինյանոյի գեղարվեստական մեկնակերպն արտահայտվում է Էդվարդ Մորգան Ֆորսթերի «Որտե՞ղ են վախենում մտնել հրեշտակները» (1905 թվական) վեպում։

«Թեյ Մուսսոլինի հետ», 1999 թվականի դրաման, որտեղ պատմվում է Երկրորդ համաշխարհային պատերազմի ժամանակ Իտալիայում Անգլիա և Ամերիկա արտագաղթող կանանց վիճակի մասին, նկարահանվել է Սան Ջիմինյանոում։ Գերմանիայի բանակի դուրսբերման ժամանակ կանայք փրկում են որմնանկարները, որոնք գտնվում են քաղաքի գլխավոր եկեղեցում։

Ֆրանկո Ձեֆֆիրելլին Սան Ջիմինյանո քաղաքն օգտագործել է որպես Ասսիզի քաղաքի փոխանորդ, իր, 1972 թվականի Ֆրանցիսկ Ասսիզեցիի կենսագրության մասին պատմող «Եղբայր Արև, քույր Լուսին» ֆիլմում։ Ֆիլմի մեծ մասը նկարահանվել է այս քաղաքում։

Մաուրից Կոռնելիս Էշերն իր 1923 թվականի փայտագրությունում պատկերում է Սան Ջիմինյանո քաղաքի նշանավոր աշտարակները։

15-րդ դարի Սան Ջիմինյանո քաղաքը պատկերվում է 2009 թվականի Assassin’s Creed II խաղում։

## Քույր քաղաքներ
Սան Ջիմինյանո քաղաքի քույր քաղաքներն են՝

## Պատկերասրահ

¿Estas en casa? (5134858571).jpg|Սան Ջիմինյանո փողոց
San Gimignano - Piazza Della Cisterna - panoramio.jpg|Piazza Della Cisterna
San Gimignano Piazza Duomo Tower.JPG|
Towers of San Gimignano, Tuscany, Italy. View from Torre Grossa tower. 2014.JPG|Աշտարակ


## Տես նաև
* Ռոմանական ճարտարապետություն
* Սիենա (քաղաք)
* Ֆլորենցիա

## Ծանոթագրություններ

## Արտաքին հղումներ
*
*
*San Gimignano - The town of the beautiful towers
*A Walk in San Gimignano 
*SanGimignano1300, a local museum
* Video Introduction to San Gimignano
*San Gimignano virtual tour (Italian Landmarks)

Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Իտալիայում
Կատեգորիա:Սիենա գավառի կոմունաներ